钦定古今图书集成/明伦汇编/闺媛典/第001卷 > 《礼记》 > 《大传》
## 钦定古今图书集成/明伦汇编/闺媛典/第001卷 > 《礼记》 > 《大传》

其夫属乎父道者，妻皆母道也。其夫属乎子道者，妻
皆妇道也。

郑氏曰：“母焉则尊之，妇焉则卑之。” 尊之卑之，明非己伦，以厚别也。孔氏曰：“此言他姓妇人来嫁己族，本无昭穆于己亲，惟系夫尊卑而定。母，妇之号也。道，犹行列也。若其夫随属于己之父行者，其妻皆己之母行也；其夫随属于己之子行者，其妻皆己之妇行也。故妇人来嫁己伯叔之列，即谓之为母也；来嫁于己之子” ，行即谓之为妇也。男女若无尊卑，伦类相聚，则淫乱易生。